text:
Chapter 19
1 Lilungile ihlwempu elihamba ngengqibelelo yalo, Ngaphezu komlomo ojibilizayo, esisinyabi yena.
2 Kananjalo ukuthi umphefumlo ungabi nakwazi akulungile; Onyawo zingxamileyo uyayiphosa indlela.
3 Ukumatha komntu kuphenula indlela yakhe; Ijalele uYehova intliziyo yakhe.
4 Ukutyeba kongeza izihlobo ezininzi; Ke osweleyo, nesihlobo sakhe siyahlukana naye.
5 Ingqina elixokayo alibi msulwa; Ofutha amanga akasindi.
6 Baninzi abacenga amanene; Yonke into isisihlobo kwindoda ephayo.
7 Bonke abazalwana behlwempu balithiyile; Zibeka phi na izihlobo ukuya kude kulo! Lisukela amazwi angento.
8 Orhweba ubulumko uthanda umphefumlo wakhe; Ogcina ingqondo uya kufumana okulungileyo.
9 Ingqina elixokayo alibi msulwa; Ofutha amanga uyatshabalala.
10 Akusifanele isinyabi ukudla ubuncwane; Kobeka phi na ke ukungamfaneli umkhonzi ukulawula abathetheli!
11 Ingqiqo yomntu imenza azeke kade umsindo; Sisihombo sakhe ukulugqitha ukreqo.
12 Kukugquma kwengonyama entsha ukujala kokumkani; Sinjengombethe emfunweni isisa sakhe.
13 Ngumeyeliselo kuyise unyana osisinyabi; Luqhoqhozo oluxikileyo ingxabano yomfazi.
14 Indlu nobutyebi lilifa looyise; Ke yena umfazi onengqondo uvela kuYehova.
15 Ubuvila buwisela ebuthongweni obukhulu; Umphefumlo odangeleyo uyalamba.
16 Ogcine umthetho ugcine umphefumlo wakhe; Ozidelayo iindlela zakhe uya kufa.
17 Uboleka uYehova obabala isisweli; Umbuyekeza ukuphatha kwakhe okuhle.
18 Mqeqeshe unyana wakho, xa kusekho ithemba; Kodwa ungangxameli kumbulala.
19 Onomsindo omkhulu umelwe kukuhlawula; Kuba xa uthe wamhlangula, woba mandundu.
20 Live icebo, ulwamkele uqeqesho, Ukuze ulumke ngexesha elizayo.
21 Zininzi iingcinga entliziyweni yomntu; Noko ke licebo likaYehova eliya kuma.
22 Umnqweno womntu yinceba yakhe; Ke lilungile ihlwempu ngaphezu kwendoda enamanga.
23 Ukoyika uYehova kusa ebomini; Onako uya kuhlala ehluthi.
24 Ivila lisifake isandla salo esityeni, Alibi sasibuyisela emlonyeni walo.
25 Umbethile umgxeki, siba nobuqili isiyatha; Umohlwayile onengqondo, woqonda azi.
26 Ombhuqayo uyise, omgxothayo unina, Ngunyana owenza okuziintloni, ongcikivayo.
27 Yeka, nyana wam, ukuthi uve uqeqesho, Kanti uya kusuka ulahlekane nentetho yokwazi.
28 Ingqina elilitshijolo ligxeka isiko; Umlomo wongendawo uginya ubutshinga.
29 Izigwebo zilungiselwe abagxeki; Imivumbo ilungiselwe umhlana wesinyabi.


c: text/html

text:
1:1 UPawulos, umpostile kaYesu Kristu ngokuthanda kukaThixo, ngokwedinga lobomi obukuKristu Yesu,
1:2 ubhalela uTimoti, umntwana wakhe oyintanda; uthi, Makube lubabalo, nenceba, noxolo oluvela kuThixo uYise, noKristu Yesu iNkosi yethu.
1:3 Ndinokubulela kuye uThixo, endamkhonzayo kwakoomawokhulu ndinesazela esihlambulukileyo, ndikukhumbula njengokungapheliyo, ekukhungeni kwam ubusuku nemini;
1:4 ndilangazelela ukunga ndingakubona, ndizikhumbula nje iinyembezi zakho, ukuze ndizaliswe luvuyo;
1:5 ndikhunjuzwa nje ukholo olukuwe olungenakuhanahanisa, lona lwahlalayo kuqala kunyokokhulu uLoyisi, nakunyoko uYunike, endinyanisileyo ke ukuthi luhleli nakuwe.
1:6 Endithi ngenxa yelo thuba ndikukhumbuze, ukuba usikhwezele isipho sokubabalwa kwakho nguThixo, esikhoyo kuwe ngokubekwa kwezandla zam phezu kwakho.
1:7 Kuba uThixo akasinikanga moya wabugwala; wasinika owamandla, nowothando, nowesidima.
1:8 Ngoko ke musa ukuba nazintloni ngabo ubungqina beNkosi yethu, nangam, mna mbanjwa wayo; suka uve ububi kunye nam ngenxa yeendaba ezilungileyo, ngokwamandla kaThixo;
1:9 owasisindisayo, wasibiza ngobizo olungcwele, engenzi ngokwemisebenzi yethu, esenza ngokweyakhe ingqibo, nobabalo, esababalwa ngalo ngoKristu Yesu phambi kwamaxesha aphakade;
1:10 lwabonakaliswa ke ngoku ngako ukubonakala koMsindisi wethu uYesu Kristu, owakubhangisayo okunene ukufa, kodwa wabukhanyisa ubomi nokungonakali, ngazo iindaba ezilungileyo ezi;
1:11 endamiselwa zona mna, ndaba ngumvakalisi nompostile nomfundisi weentlanga;
1:12 endithi kananjalo ngenxa yeli thuba ndive obu bunzima. Noko ke andinazintloni; kuba ndiyamazi endikholiweyo nguye; kanjalo ndithi, ndeyisekile ukuba unako ukuyigcina into endimphathisileyo, ese kuloo mini.
1:13 Umzekelo wamazwi aphilileyo owawevayo kum, wubambe elukholweni naseluthandweni olukuKristu Yesu.
1:14 Loo nto intle uyiphathisiweyo, yigcine ngoMoya oyiNgcwele ohleliyo ngaphakathi kwethu.
1:15 Oku uyakwazi, ukuba bandinikele umva bonke abaseAsiya; abanoFigelo noHermogene.
1:16 Yanga iNkosi ingayenzela inceba indlu kaOnesiforo; ngokuba kwaba futhi endiphumza, akaba nazintloni nguwo umxokelelwane wam.
1:17 Wathi akuba eseRoma, wandifuna ngokukhuthala okukhulu, wandifumana.
1:18 Yanga iNkosi ingamfumanisa inceba eNkosini ngaloo mini. Nguwena waziyo kakuhle oko zingako izinto awalungiselela ngazo e-Efese.
2:1 Wena ngoko, mntwana wam, yomelela elubabalweni olukuKristu Yesu;
2:2 uthi nezinto owazivayo kum ngamangqina amaninzi, ezo uzibeke phambi kwabantu abathembekileyo, bona baya kukulingana ukufundisa nabanye.
2:3 Wena ngoko bunyamezele ububi, njengomphumi-mkhosi olungileyo kaKristu Yesu.
2:4 Akukho namnye uthi, ephuma umkhosi, azibhijele ngemicimbi yobu bomi; ukuze amkholise lowo umnyulele ukuphuma umkhosi.
2:5 Nakuba ke ubani esithi azame emdlalweni, akathweswa sithsaba, ukuba akathanga azame ngokomthetho.
2:6 Umlimi lowo ubulalekayo, umelwe kukwamkela kuqala kwiziqhamo.
2:7 Ziqiqe izinto endizithethayo; iNkosi yokupha ke ingqondo ezintweni zonke.
2:8 Mkhumbule uYesu Kristu, engovukileyo kwabafileyo, engowembewu kaDavide, ngokweendaba zam ezilungileyo;
2:9 endiva ububi ngenxa yazo, kude kuse ezintanjeni, njengomenzi wobubi; ke lona ilizwi likaThixo alibotshiwe.
2:10 Ngenxa yoko izinto zonke ndiyazinyamezela ngenxa yabo abanyulwa, ukuze nabo bamkele usindiso olukuKristu Yesu, ndawonye nozuko olungunaphakade.
2:11 Lithembekile ilizwi eli: Kuba xa safa naye, sodla ubomi kwandawonye naye;
2:12 ukuba siyanyamezela, solawula kwandawonye naye; ukuba siyamkhanyela, naye wosikhanyela;
2:13 ukuba asithembekile, yena uhlala ethembekile; akanako ukuzikhanyeza.
2:14 Bakhumbuze ezo zinto, uqononondise emehlweni eNkosi, ukuba kungenziwa mfazwe yamazwi angancedi lutho, kuze kubhukuqeke abaphulaphuli.
2:15 Kukhuthalele ukuzimisa phambi koThixo ucikidekile, ungumsebenzi ongenazintloni, ulungisa ukulahlula ilizwi lenyaniso.
2:16 Ke zona iintetho ezingento, ezihlambelayo, zinxweme; kuba ziya kuhambela phambili kokukhona kungahloneli Thixo.
2:17 Nelizwi labo liya kudla njengesilonda esiqhenqethayo; abanoHimenayo noFileto,
2:18 abathe bona bayiphosa inyaniso, besithi uvuko seluthe lwakho, kananjalo belubhukuqa ukholo lwenxenye.
2:19 Noko ke limi, lithe nkqi, ilitye lesiseko likaThixo, linambhalo uthi, INkosi iyabazi abangabayo; nothi, Mabasuke kuko ukungalungisi, bonke abalibizayo igama likaKristu.
2:20 Ke endlwini enkulu akubikho zitya zagolide nazasilivere zodwa; kubakho nezomthi nezomdongwe. Inxenye ke zezembeko, inxenye azizambeko.
2:21 Ukuba ngoko umntu uthe wazikhuphulula kwezo zinto, woba sisitya sembeko, singcwalisiwe, simlungele kakuhle umninindlu, silungiselwe wonke umsebenzi olungileyo.
2:22 Ke zibaleke iinkanuko zobutsha; phuthuma ke ubulungisa, ukholo, uthando, uxolo nabo bayinqulayo iNkosi ngokwasentliziyweni ehlambulukileyo.
2:23 Yinxweme imibuzwana yobudenge engenangqeqesho, usazi ukuba izala imfazwe.
2:24 Ke umkhonzi weNkosi akamele kulwa; umele ukuba nokuthantamisa kubantu bonke, enokufundisa, enyamezela ububi,
2:25 ebaqeqesha ngobulali abo baphikayo; ukuba akangethi na kanti uThixo abaphe inguquko esa ekuyazini inyaniso,
2:26 babuye baqabuke, baphume esibatheni sakhe uMtyholi, ababanjiselwe ukuthanda kwakhe nguye.
3:1 Ke, kwazi oku, ukuba ngemihla yokugqibela kuya kufika amaxesha anomngcipheko.
3:2 Kuba abantu baya kuba ngabazithandayo, abathandi bemali, abaqhankqalazi, abakratshi, abanyelisi, abangeva bazali,
3:3 abangabuleliyo, abangengcwele, abangenabubele, abangenatarhu, abatyholi, abangenakuzeyisa, izibhoja, abangenakuthanda kulunga,
3:4 abancethezi, izityhuthutyhuthu, abathiwe lwale likratshi, abathandi beziyolo kunokuba bathande uThixo;
3:5 benokumila kokuhlonela uThixo, ukanti bayawakhanyela amandla ako. Kwabo ke khwebuka.
3:6 Kuba baphuma kwaba, abo banyebelezela ezindlwini, bathimbe abafazazana abazono ziziimfumba, bephethwe ziinkanuko ngeenkanuko,
3:7 behlala befunda, bangaze phofu babe nako ukufika ekuyazini inyaniso.
3:8 Kwangolo hlobo ke, bathi ooYanes noYambres bamchasa uMoses, ngokunjalo nabo aba bayayichasa inyaniso. Bangabantu abonakele iingqiqo, abangenakucikideka ngakulo ukholo.
3:9 Abayi kuhambela phambili ngakumbi; kuba ukungabi nangqiqo kwabo kuya kubonakala kubantu bonke, njengokuba kwaba njalo okwabaya.
3:10 Ke wena uyilandile eyam imfundiso, ihambo, ingqibo, ukholo, ukuzeka kade umsindo, uthando, unyamezelo,
3:11 iintshutshiso, iintlungu ezinjengezo zandihlelayo kwa-Antiyokwe, eIkoniyo, eListra; ukutshutshiswa okunjengoko ndakuthwalayo, yaza iNkosi yandihlangula kuko konke.
3:12 Nabo bonke ke abathanda ukuhlala ngokuhlonela uThixo kuKristu Yesu baya kutshutshiswa.
3:13 Ke bona abantu abangendawo noosiyazi, kukhona baya kuhambela phambili ebubini, belahlekisa, belahlekiswa.
3:14 Ke wena yima ezintweni owazifundayo, waqiniselwa kuzo, umazi owazifunda kuye;
3:15 nokuba uzaze kwasebuntwaneni izibhalo ezingcwele, ezinako ukukulumkisela elusindisweni ngokukholwa kuKristu Yesu.
3:16 Sonke isibhalo, siphefumlelwe nguThixo nje, sikwancedela ukufundisa, ukohlwaya, ukululeka, ukuqeqesha okusebulungiseni,
3:17 ukuze umntu kaThixo afaneleke, exhobele wonke umsebenzi olungileyo.
4:1 Ndiyaqononondisa mna ngoko emehlweni kaThixo, neNkosi yethu uYesu Kristu, oza kugweba abaphilileyo nabafileyo, kwanangokubonakala kwakhe nobukumkani bakhe:
4:2 livakalise ilizwi; zingisa ukwenjenjalo ngamathuba alungileyo naxakileyo; yohlwaya, khalimela, vuselela, unako konke ukuzeka kade umsindo, nokufundisa.
4:3 Kuba kuya kubakho ixesha abangayi kuyinyamezela imfundiso ephilileyo; baya kusuka ngokweenkanuko zabo bazifumbele abafundisi, bebaba iindlebe;
4:4 babeya kuzisonga zimke iindlebe kuyo inyaniso, baphambukele ke kuzo iintsomi.
4:5 Ke wena yiba yingcathu ezintweni zonke, nyamezela ububi, umsebenzi womshumayeli weendaba ezilungileyo wenze, buzalise ubulungiseleli bakho.
4:6 Kuba mna sendithululwa ngokomnikelo; nalo ixesha lokunduluka kwam likufuphi.
4:7 Umzamo omhle ndiwuzamile, ugqatso ndilufezile, ukholo ndilugcinile.
4:8 Okokugqibela ndibekelwe isithsaba sobulungisa, eya kundibuyisela ngaso ngaloo mini iNkosi, umgwebi olilungisa; ingabi ndim ndedwa ke, ibe ngabo bonke abakuthandayo ukubonakala kwayo.
4:9 Khawuleza uze kum kamsinya;
4:10 kuba uDemasi wandishiya ngokuthanda iphakade langoku, waya eTesalonika; uKreske uye kwelaseGalati; uTito uye kwelaseDalmati.
4:11 NguLuka yedwa onam. Thabatha uMarko uze naye; kuba unokundinceda kakuhle kumsebenzi wokulungiselela.
4:12 Ke uTikiko ndamthumela e-Efese.
4:13 Ingubo endayishiya eTrowa kuKarpo, uze uyiphathe ekuzeni kwakho, neencwadi ezo, ngokukodwa ezezintsu.
4:14 UAlesandire, umkhandi wobhedu, wandenza izinto ezininzi ezimbi; iNkosi iya kumbuyekeza ngokwemisebenzi yakhe.
4:15 Mlumkele nawe; kuba wawachasa kunene amazwi ethu.
4:16 Kokokuqala ukuziphendulela kwam, akubangakho namnye unam, basuka bonke bandishiya; kwanga akungebalelwe kubo oko.
4:17 Noko ke iNkosi yandinceda, yandomeleza; ukuze ngam uvakaliso lweendaba ezilungileyo luzaliseke, neentlanga zonke zive; ndaza ndahlangulwa emlonyeni wengonyama.
4:18 Isaya kundihlangula yona iNkosi kuwo wonke umsebenzi ongendawo, indisindisele ebukumkanini bayo obusemazulwini; kuyo makubekho uzuko, kuse emaphakadeni asemaphakadeni. Amen.
4:19 Bulisa kuPriska noAkwila, nakwindlu kaOnesiforo.
4:20 UErasto wasala eKorinte. Ke uTrofimo ndamshiya eMileto esifa.
4:21 Khawuleza uze, kungekabi sebusika. Uya kubulisa uYubhulo, noPudens, noLino, noKlawudiya, nabo abazalwana bonke.
4:22 INkosi uYesu Kristu mayibe nomoya wakho. Ubabalo malube nani. Amen.

robotstxt: allowed

filter: keep


text:
Chapter 29
1 Ayihlanganisa ke amaFilisti yonke imikhosi yawo eAfeki. AmaSirayeli amisa ngasemthonjeni oseYizereli.
2 Izikhulu zamaFilisti zadlula zinamakhulu, zinamawaka; uDavide namadoda akhe bedlula ngasemva noAkishe.
3 Bathi abathetheli bamaFilisti, Ayini na la maHebhere apha? Wathi uAkishe kubathetheli bamaFilisti, Lo asinguyena uDavide umkhonzi kaSawule, ukumkani wamaSirayeli, oseleneemini neminyaka enam? Andifumananga mposiso kuye, kuthabathela kumhla awaphamba ngawo, kwezisa kule mini.
4 Abathetheli bamaFilisti baba noburhalarhume ngakuye, bathi kuye abathetheli bamaFilisti, Yibuyise loo ndoda, ibuyele endaweni yayo, apho wayiyalela khona, ingehli nathi iye ekulweni, hleze isichase ekulweni. Angazikholisisa ngantoni na lo enkosini yakhe? Akungeentloko zala madoda yini na?
5 Lo asinguye na uDavide, ababevuma ngaye ekungqungqeni, besithi, USawule ubulele amawaka akhe, UDavide ubulele amawaka akhe angamashumi?
6 UAkishe wambiza uDavide, wathi kuye, Ehleli nje uYehova, uthe tye wena; kuhle emehlweni am ukuphuma kwakho nokungena kwakho nam emkhosini; ngokuba andifumananga bubi kuwe, kuthabathela kumhla wokuza kwakho kum, kuzise kule mini; ke emehlweni ezikhulu akumhle.
7 Ke ngoko buya, uhambe unoxolo, ungenzi bubi emehlweni ezikhulu zamaFilisti.
8 Wathi uDavide kuAkishe, Ndenze ntoni na? Ufumene ntoni na kumkhonzi wakho, kuthabathela kumhla wokubakho kwam phambi kwakho, kuzise kule mini, ukuba ndingayi nje, ndilwe neentshaba zenkosi yam ukumkani?
9 Waphendula uAkishe wathi kuDavide, Ndiyazi ukuba ulungile emehlweni am njengesithunywa sikaThixo; kodwa abathetheli bamaFilisti bathe, Makangenyuki nathi, aye ekulweni.
10 Ngoko vuka kusasa ngomso, nabakhonzi benkosi yakho abaze nawe; nivuke kusasa ke ngomso, kwakusathi nwe, nihambe.
11 Bavuka ke kusasa uDavide, yena namadoda akhe, bahamba kwakusasa, babuyela ezweni lamaFilisti. AmaFilisti enyuka ke, aya eYizereli.


text:
IPOLISI YABUCALA NESILUMKISO SOMTHETHO
Ipolisi Yabucala
Le polisi yabucala yeyale webhusayithi ngokukhethekileyo ethi oxforddictionaries.com ("iWebhusayithi") needomeyni zayo ezingaphantsi yaye zilawula ukusebenzisa kwakho le Webhusayithi needomeyni zayo ezingaphantsi.
I-Oxford University Press ("i-OUP", "thina", "sonke" okanye "eyethu") izinikele ekukhuseleni ezabucala zakho kwi-intanethi. Le polisi yabucala icacisa indlela esiza kukwenza ngayo oku. Siza kuyihlola le polisi yabucala ngokwamagqabaza esiwafumanayo ngoko nceda uhlole uhlobo lwakutshanje. Ukuba unayo nayiphi imibuzo ephathelelele le polisi yabucala, nceda usiqhagamshele.
Ngokusebenzisa iWebhusayithi, uyazivuma izinto ezichazwe kule nkcazelo.
Luhlobo olunjani lwenkcazelo esiluqokelelayo yaye silusebenzisa njani?
Xa utyelela le Webhusayithi, i-OUP ingaqokelela inkcazelo neenkcukacha ezibandakanya inkcazelo yakho yobuqu. Inkcazelo eqokelelweyo iza kuquka inkcazelo enxulumene nokuziphatha kunye nokhangelo lwakho olwenze kwiWebhusayithi. Le nkcazelo isivumela senze uphando lwangaphakathi kumdla wabasebenzisi, iingingqi nokuziphatha ukuze siqonde ngakumbi, size kwelinye icala, sinikele inkcazelo engcono, iimveliso neenkonzo kuwe nabanye abathengisi.
Ukuba uyabhalisa njengomsebenzisi weWebhusayithi okanye ucela inkcazelo engakumbi malunga neWebhusayithi, siye sicele igama lakho, iadresi yeimayile, iadresi yokuposa, nenye inkcazelo ebalulekileyo yobuqu. Inkcazelo yobuqu enikelwa ngolu hlobo iye ifakwe kugcino lofikelelo lwethu lolawulo, lusingathwa yenye inkampani, nakugcino lwabathengi bethu be-OUP kunye/okanye kwizakhiwo zamaqabane ethu. Le nkcazelo iza kuhlaziywa xa usichazela ukuba senze naluphi utshintsho kuyo.
Ukuba ungumsebenzisi obhalisiweyo, inkcazelo yakho yobuqu iza kusetyenziselwa ukuze ibe sisiqinisekiso sokuba ungumsebenzisi obhalisiweyo kunye nokukuthumelela isiqulatho nosetyenziso olungavumelekanga kwiWebhusayithi.
Ukuba usayinela ukufumana amaphephandaba, siza kucela iadresi yakho yeimeyile negama lakho yaye le nkcazelo iya kongezwa kugcino lwethu lwabathengi.
Ukuba ufaka isiqulatho kwiWebhusayithi, singayibonisa iprofayile yakho (oko kukuthi, igama lakho nelizwe lakho) kwiWebhusayithi.
Singayisebenzisa le nkcazelo ekugcino lwethu ukukuthumelela ngokwe-elektroniki okanye ngenye indlela inkcazelo malunga nathi, amaqabane ethu, iimveliso neenkonzo zethu, kunye neemveliso neenkonzo zamaqabane ethu esicinga ukuba zingabangela umdla kuwe.
Siye sicele inkcazelo yakho yobuqu (enjengegama lakho, iadresi yeimeyile nezinye iinkcukacha zoqhagamshelwano) xa usiqhagamshelela ukusibuza ngolawulo lweakhawunti yomsebenzisi obhalisiweyo, iingxaki zobugcisa, ukugqabaza kwiWebhusayithi, okanye ukuba ufuna inkcazelo ngendlela yokusebenzisa iimveliso kunye/okanye iinkonzo ezikhoyo kwiWebhusayithi. Inkcazelo yobuqu efakwe nguwe kwiphepha elithi-"siqhagamshele" ayiyi kufakwa kugcino lwethu lwabathengi yaye siyicelela nje ukuze sikuphendule kumbuzo wakho. Ubalo ngokuphathelele iintlobo zemibuzo ethunyelwe kuthi kwiphepha elithi "siqhagamshele" lusenokuthelekiswa sithi ngokwendlela yalo ukuze siyiqwalasele ngokuphumelelayo iWebhusayithi size siphucule izinga lenkonzo.
Ukuba kwixesha elidlulileyo uye wacela inkcazelo okanye uye wabhalisa kwiWebhusayithi (yaye uye wayivala iakhawunti yakho yomsebenzisi) ibe awunqweneli ukuba sigcine inkcazelo malunga nawe, nceda usiqhagamshele yaye siza kuzisusa iinkcukacha zakho kugcino lwethu lwabathengi. Kufuneka sigcine inkcazelo yabasebenzisi ababhalisiweyo bangoku ukuze sikunike ufikelelelo lwesiqulatho nosetyenziso oluvalelweyo olukwiWebhusayithi.
Ungasazisa ukuba akuvumi ukuqhagamshelwa ngokwalendlela ichaziweyo. Ukuba usebenzisa iadresi yeimeyile engaphezu kwenye ukuqhagamshelana nathi, nceda usazise ngeakhawunti yeimeyile nganye oyisebenzisayo.
Sabelana nini ngenkcazelo?
Asiyithengiseli mntu inkcazelo yakho yobuqu.
Inkcazelo yakho sabelana ngayo phakathi kwi-OUP. Sikwabelana ngenkcazelo yakho namaqabane ethu, abaniki layisenisi nabanikezeli beenkonzo, abasincedisa ekwenzeni iWebhusayithi ifumaneke kuwe (umz. abasingathi bethu).
Uninzi lwezinye iiwebhusayithi zineelinki zeWebhusayithi yethu. Ukuba utyelela nayiphi kwezo webhusayithi, bangayiqokelela inkcazelo. Iwebhusayithi ezinjalo asikwazi kuzilawula yaye azigutyungelwa yipolisi yabucala. Ezi webhusayithi zisenokuba neepolisi zabucala zazo ibe asikwazi kwamkela nayiphi imbopheleleko nokuphazanyiswa kwezo polisi. Nceda uhlole ezo polisi ngaphambi kokufaka nayiphi inkcazelo yobuqu kwezo webhusayithi.
Ukuba sikholelwa ukuba ukusebenzisa kwakho le Webhusayithi akukho mthethweni okanye kuyonzakalisa kwabanye, sinelungelo lokuyiveza inkcazelo yakho esiyifumene kwiWebhusayithi engawe kwabanye abantu ukuba kunyanzelekile senze njalo ngokoluvo lwethu ukuze sithintele, silungise okanye sithathe amanyathelo anxulumene noko kuziphatha.
Singayiveza okanye sabelane ngenkcazelo yakho yobuqu ukuze sithobele nayiphi imbopheleleko engokomthetho; ukuze sinyanzelise okanye senze izivumelwano okanye iilayisenisi nawe; okanye sikhusele amalungelo, izinto, okanye ukhuseleko lwe-OUP, abasebenzi bethu, amaqabane, abaniki beelayisenisi, abanikezeli ngeenkonzo, kunye/okanye abathengi bethu. Oku kuquka ukwabelana ngenkcazelo kunye nezinye iinkampani neentlangano ngeenjongo zokuzikhusela kurhwaphilizo nokunciphisa iingozi zamatyala.
Ukuba nayiphi inxalenye yenkampani yethu (kuquka nezo zingamaqabane ethu) ithengisiwe okanye iye yadibana nenye inkampani, iinkcukacha zakho zingavezwa kubacebisi bethu nakwabo banokuba ngabathengi nakubacebisi babo.
Ukusebenzisa iikuki
I-OUP isebenzisa "iikuki" nobunye ubugcisa obukwiWebhusayithi. Imimiselo nemiqathango elawula ukusetyenziswa kwee”kuki” ze-OUP nobugcisa obufana nobu kwiWebhusayithi ichazwe kwiPolisi yeKuki ye-OUP. IPolisi Yekuki ivela ngesiNgesi. Nceda usiqhagamshele ukuba ungathanda ukuyifumana ngolunye ulwimi.
Ngokusebenzisa le Webhusayithi, uvuma uzibophelela kwimimiselo yePolisi yethu yeKuki.
Ukhuseleko
Enye yenkcazelo yakho yobuqu igcinwe kwiziko logcino elilawulwa yenye inkampani yethu esingathayo. Iziko logcino elilawulwa yenye inkampani yethu esingathayo ngokukhethekileyo yenzelwe ukuba ibe nokhuseleko lobuqu yaye kungena abantu abagunyazisiweyo kuphela, ababophelelekileyo ukuba bagcine yonke inkcazelo yethu iyimfihlo.
Ufikelelo kugcino lwethu lwabathengi lunikezelwa kuphela 'ngokolwazi oluyimfuneko'.
Inkcazelo esiyiqokelelayo kuwe ingadluliselwa, ize igcinwe, kwindawo ekude ekwiNgingqi yoQoqosho yaseYurophu. Isenokudluliselwa nangabasebenzi abasebenza ngaphandle kwe-EEA abasebenzela thina, amaqabane ethu okanye abanye babanikezeli nkonzo bethu. Noko ke, siye sathatha amanyathelo achazwe apha ngasentla ngokuthi sizame ukuphucula ukhuseleko lwenkcazelo yakho. Ngokusebenzisa le Webhusayithi, uyaluvuma olu dluliselo.
Ukuhlaziya Iinkcukacha Zakho
Ukuba nayiphi inkcazelo oye wayinikela kwi-OUP itshintshile umz. ukuba uye watshintsha iadresi yakho yeimeyile, nceda usichazele iinkcukacha ezichanileyo ngokuqhagamshelana nathi.
Utshintsho kwiPolisi yethu Yabucala
Sinelungelo lokwenza utshintsho kule polisi yabucala. Naluphi utshintsho esinokulwenza kule polisi yabucala luza kufakwa kweli phepha yaye, xa kuyimfuneko, uza kwaziswa ngeimeyile.
Ulwimi
Le polisi yabucala ibhalwe ngolwimi lwesiNgesi. Ukuba le polisi yabucala iguqulelwe kulo naluphi olunye ulwimi, uhlobo lwesiNgesi lulo olusebenzayo.
Umthetho Olawulayo
Uyavuma ukuba le polisi yabucala ilawulwa ngokukhethekileyo ngokuvumelana nemithetho yeenkundla zaseNgilani nezaseWales.
Isilumkiso Somthetho
Esi silumkiso somthetho senzelwe ngokukhethekileyo le webhusayithi ithi oxforddictionaries.com ("iWebhusayithi") needomeyni zayo ezingaphantsi yaye zilawula ukusebenzisa kwakho le Webhusayithi needomeyni zayo ezingaphantsi. Ngokusebenzisa le Webhusayithi, uyazivuma izinto ezichazwe kule nkcazelo.
Ungazifikelela iinxalenye ezithile zale Webhusayithi ngaphandle kokubhalisa okanye unikezele ngeenkcukacha zakho kwi-Oxford University Press ("OUP", "thina", "sonke" okanye "eyethu").
Njengoko inkcazelo ekwiWebhusayithi isenokungapheleleli, iphelelwe lixesha okanye ingachani yaye ingaquka ukungachani kubugcisa okanye iimpazamo ekutayipheni, i-OUP inelungelo lokuhlaziya iWebhusayithi ngokokubona kwethu. Ngoko, inkcazelo enjalo isenokutshintsha okanye ihlaziywe ngaphandle kokwaziswa.
Sinelungelo lokwenza utshintsho kwesi silumkiso somthetho. Naluphi utshintsho esinokulwenza kwesi silumkiso somthetho luza kufakwa kweli phepha ibe, xa kuyimfuneko, siza kwazisa ngeimeyile. Amanye amalungiselelo esi silumkiso somthetho angodlulwa zizilumkiso zomthetho ezichazwa ngomlomo okanye yimimiselo echazwe kumaphepha athile akwiWebhusayithi.
Amagama Omsebenzisi Neephaswedi
Apho ubhalise khona kwiWebhusayithi waze wanikwa igama lomsebenzisi nephaswedi, uyavuma ukuba awuyi kulinikezela komnye umntu igama lakho lomsebenzisi kunye/okanye iphaswedi. Ukuba kuye kwakho ukudizwa kwegama lakho lomsebenzisi kunye/okanye iphaswedi, uyavuma ukuba uza kusazisa kwakamsinya ngolo dizo ukuze i-OUP ithathe amanyathelo afanelekileyo okhuselo ize ikunike igama lomsebenzisi elitsha nephaswedi.
Ukusetyenziswa kwesiqulatho seWebhusayithi
Uvumelekile ukuba:
- Ukhangele, uhlole, ukhuphe, uze ubonise iinxalenye zesiqulatho seWebhusayithi;
- ukugcina iinxalenye zesiqulatho seWebhusayithi ngokwe-elektroniki;
- kunye/okanye ukuprinta iikopi ezinganye zeenxalenye zesiqulatho seWebhusayithi
Kwisenzo ngasinye, uthobela naluphi uthintelo oluthile oluvela kumaphepha athile eWebhusayithi. Awunakususa okanye utshintshe izilumkiso zamalungelo okukopa okanye inkcazelo yobuqu yokungabi nabango njengoko zibonakala kwiWebhusayithi; wenze iikopi eziprintwe ngokulandelelanayo okanye ze-elektroniki ezikhutshwe ngobuninzi kwisiqulatho esithintelweyo ngayo nayiphi injongo ngaphandle kwaleyo ivunyelwa ngumthetho okanye egunyaziswe yi-OUP; ungenakubonisa okanye usasaze nayiphi inxalenye yemathiriyeli kuyo nayiphi inethiwekhi ye-elektroniki, kuquka ezingaphelelanga kwi-Intanethi nakwi-World Wide Web; ungenakuvumela nawuphi umntu afikelele okanye asebenzise imathiriyeli yaye/okanye asebenzise zonke okanye nayiphi inxalenye yemathiriyeli eyisebenzisela ukuyithengisa.
Ukuba usayinela ukufumana amaphephandaba okanye urhumela iindaba zewebhu awunakuyisebenzisela ukuyithengisa imathiriyeli oyithunyelelwayo. Awuna:
- Kususa okanye utshintshe izilumkiso zamalungelo okukopa okanye inkcazelo yobuqu yokungabi nabango njengoko zibonakala kwizinto ezithunyelwa kuwe;
- kukopa ngolandelewano izinto eziprintiweyo okanye ze-elektroniki ezikhutshwe ngobuninzi kwisiqulatho esithintelweyo ngayo nayiphi injongo ngaphandle kwaleyo ivunyelwa ngumthetho okanye egunyaziswe yi-OUP;
- kubonisa okanye usasaze nayiphi inxalenye yemathiriyeli kuyo nayiphi inethiwekhi ye-elektroniki, kuquka ezingaphelelanga kwi-Intanethi nakwi-World Wide Web;
- uvumele nawuphi umntu afikelele okanye asebenzise le mathiriyeli; kunye/okanye
- usebenzise zonke okanye nayiphi inxalenye yemathiriyeli uyisebenzisela ukuyithengisa.
Amalungelo Obunini
Thina kunye/okanye abaniki layisenisi bethu singabanini bawo onke amalungelo obunini kwiWebhusayithi, ibe iWebhusayithi kunye neemathiriyeli ezikwiWebhusayithi zikhuselwe yimithetho yobunini yasehlabathini jikelele kuquka imithetho yamalungelo okukopa nawophawu lokurhweba. Ngokuphathelele imimiselo yesi silumkiso somthetho nazo naziphi ezinye izivumelwano zelayisenisi phakathi kwakho ne-OUP, onke amalungelo aloluhlobo athintelwe yaye akukho mathiriyeli enokukotshwa, itshintshwe, ipapashwe, isasazwe okanye ikhutshwe ngaphandle kwangaphambi kwemvume ebhaliweyo. I-Oxford University Press, i-OUP, i-Oxford kunye/okanye nawo nawaphi amanye amagama eemveliso okanye iinkonzo ezinikelwa yi-Oxford University Press ekubhekiselwa kuzo kwiWebhusayithi ziluphawu lokurhweba okanye zibhaliswe njengophawu lokurhweba le-Oxford University Press.
Ukungemi noko kuchazwe apha ngasentla yaye kuyimfuneko, amalungelo okukopa kwinto nganye evela kwiWebhusayithi inamalungelo omnini obhalwe kwifestile ‘Yeenkcukacha Ezibonisiweyo’ ngokwaloo mzekeliso. Onke amalungelo athintelwe. Akukho mzekeliso osuka kwiWebhusayithi omele ukotshwe, utshintshwe, upapashwe okanye usasazwe.
Iilinki
Iilinki eziya kwezinye iiwebhusayithi zibonelwe ngu-OUP ngethemba lokuba zezenkcazelo kuphela. I-OUP ayinabango kwimathiriyeli ekhoyo kuyo nayiphi iwebhusayithi elinkwe kule Webhusayithi.
Ukongeza, ilinki eya kwiwebhusayithi engeyiyo eye-OUP ayithethi kuthi u-OUP uyayixhasa okanye uyayamkela nayiphi imbopheleleko yesiqulatho, okanye ukusetyenziswa kwayo, iwebhusayithi enjalo okanye iimveliso kunye/okanye neenkonzo ezinikelwa kulo webhusayithi. Kuxhomekeke kuwe ukuthatha amanyathelo okuqinisekisa ukuba nakuphi okukhethayo ukukusebenzisa akunazo ezi zinto zifana nezi iintsholongwane, imibungu, i-trojans nezinye izinto ezitshabalalisayo.
Ufikelelo Lwenkonzo
Ngoxa sizama ukuqiniseka ukuba iWebhusayithi ngokuqhelekileyo ibekho iiyure ezi-24 ngosuku, asisayi kuba natyala ngaso nasiphi na isizathu sokuba iWebhusayithi ingafumaneki nangaliphi ixesha okanye ithuba.
Ufikelelo kwiWebhusayithi lungayekiswa okwexeshana yaye ngaphandle kwesilumkiso xa kunokubakho usilelo kwisistim, uhlaziyo okanye ulungiso okanye nasiphi isizathu esingenakusilawula.
Iinxalenye zesiqulatho ezikwiWebhusayithi yethu eyenzelwe umsebenzisi
zingavumela abasebenzisi bafake isiqulatho esisesabo. Isiqulatho esifakwe ngabasebenzisi akunyanzelekanga ukuba sibonise izimvo ze-OUP. Ngokufaka isiqulatho kwiWebhusayithi yethu, uyavuma ukuthobela iziKhokelo zethu. Uyaqinisekisa ukuba nasiphi isiqulatho esinjalo sihambelana neziKhokelo yaye unawo onke amalungelo afunekayo kwiimathiriyeli ezinjalo yaye ezo mathiriyeli zinjalo aziyi kubangela kungathathelwa ngqalelo nawaphi amalungelo obuqu okanye obunini aye nawuphi na umntu, iimathiriyeli ezinjalo azinazinto zobugcisa ziyingozi (kuquka, ezingaphelelanga kwezi, iintsholongwane zeekhompyutha, iziqhushumbisi zesistim, Iinkqubo eziyingozi, imibungu, iikhomponenti eziyingozi, inkcazelo eyonakeleyo okanye ezinye iisoftwe eziyingozi okanye inkcazelo eyingozi).
I-OUP inelungelo, ngokokubona kwayo, lokuba ihlole, ilungise okanye icime nasiphi isiqulatho esifakwe ngumsebenzisi u-OUP asijonga njengesingavumelaniyo nezi ziKhokelo (ukudibana) yaye/okanye ezihlebayo, ezingekho mthethweni, ezisongelayo, ezingamanyala okanye ezithandabuzekayo. Ukungemi noko kuchazwe apha ngasentla, u-OUP akathathi bango yayo nayiphi imbopheleleko okanye ityala laso nasiphi isiqulatho esifakwe nguwe okanye abanye ngabasebenzisi beWebhusayithi. Sikwanelungelo lokukutyhila ukuba ungubani kubantu bomthetho okanye kuye nawuphi mnye umntu othi ufake nasiphi isiqulatho kwiWebhusayithi yethu esiqulethe ekwaphulwa kwamalungelo obunini okanye amalungelo abo abucala.
Ilungelo le-OUP lokusebenzisa isiqulatho esenzelwe umsebenzisi
Nasiphi isiqulatho osifakayo kwiWebhusayithi yethu siza kujongwa njengesingesosamfihlo. Isigqibo se-OUP sokukuvumela ukuba usebenzise le Webhusayithi ngokuvumelana nesi Silumkiso Somthetho (bona Ukusetyenziswa kwesiqulatho seWebhusayithi apha ngentla),i-OUP ikunika imvume, yehlabathi lonke, engenokwaphulwa, engenantlawulo, edlulisekayo, enelayisenisi yokusebenzisa ekungabelwana ngayo, elungiswayo, ehlalutywayo, epapashwayo, eboniswayo, enesiqulatho ekunxibelelwana ngaso size sisetyenziswe nguwonkewonke (okanye nayiphi inxalenye yaso) kuzo zonke iilwimi kulo naluphi uhlobo okanye nayiphi indlela esidluliselwa ngayo ekhoyo okanye engekabikho (yaye amalungelo anjalo anikwe ilayisenisi engaphantsi). Uyawathobela nawaphi amalungelo okuziphatha kuso nasiphi isiqulatho osifakayo kwiWebhusayithi yethu (kuquka kodwa ezingaphelelanga kwilungelo lokuzichaza njengombhali). Singakuhlawula kodwa uyavuma ukuba asibophelekanga ukuba sikwenze oko.
Ukulinganisela
Sinelungelo lokuqwalasela zonke izinto ezifakwayo kwiWebhusayithi ukuze sibone nantoni na engqubana nesi silumkiso somthetho kunye/okanye iziKhokelo; ngenxa yoko, ezinye zezinto ezifakwayo zingathunyelwa kulinganiselo ngaphambi kokuba zipapashwe ibe, ngenxa yoko, kungakho ulibaziseko ekuveleni kwalonto ifakwe kwiWebhusayithi.
Ukumiswa nokuYekiswa
Siza kugqiba, ngokokubona kwethu, enoba kuye kwakho ukwaphulwa kwesilumkiso somthetho okanye iziKhokelo [ukudibana] ngokusebenzisa kwakho le Webhusayithi. Xa kwenzekile kophulwa esi silumkiso somthetho okanye iziKhokelo, singathatha amanyathelo ngokwendlela esibona kufaneleke ngayo kuquka kodwa ezingaphelelanga kwezi ukubhloka ngaphandle kwesilumkiso okanye ingxoxo namphi umsebenzisi ongasithobeliyo esi silumkiso somthetho okanye iziKhokelo, size sizisuse zonke izinto zakhe nogalelo lwakhe.
Ukusilela ekuthobeleni esi silumkiso somthetho kunye/okanye iziKhokelo kungaphumela ekurhoxisweni ngokupheleleyo okanye okwexeshana ufikelelo lwakho kunye/okanye ilungelo lakho lokusebenzisa iWebhusayithi.
Iiwebhusayithi Ezikuhlobo Lwehlabathi
Uyaluqonda uhlobo lwehlabathi elulo le Webhusayithi ibe ngoko, uyavuma ukuhambiselana nemithetho yasekuhlaleni xa usebenzisa le Webhusayithi.
Inkcazelo esiyipapasha kwiWebhusayithi inganeembekiselo okanye ugcino lweembekiselo kwiinkonzo zethu kunye/okanye iimveliso zethu esizinikelayo ezingachazwanga okanye ezingekhoyo kwilizwe lakho. Iimbekiselo ezinjalo azithethi kuthi sithambekele ekwaziseni ezo nkonzo kunye/okanye iimveliso kwilizwe lakho.
Ulwimi
Esi silumkiso somthetho sibhalwe ngolwimi lwesiNgesi. Ukuba esi silumkiso somthetho siguqulelwe kulo naluphi olunye ulwimi, uhlobo lwesiNgesi lulo olusebenzayo.
Umthetho Olawulayo
Uyavuma ukuba esi silumkiso somthetho silawulwa ngokukhethekileyo ngokuvumelana nemithetho yeenkundla zaseNgilani nezaseWales. Ukungemi noko kuchazwe apha ngasentla, ayikho into kwesi silumkiso somthetho eza kuthintela u-OUP angayi kuyo nayiphi inkundla ukuze athathe inyathelo ngokwaphulwa kwamalungelo obunini.
Uphawulo kwimo yobunini
I-Oxforddictionaries.com needomeyini zakhe ezingaphantsi zingaquka amanye amagama athetha ngokuphandle ngemo yobunini njengamaphawu okurhweba okanye ezinto ezifana nezo. Lonto bayiqukileyo ayithethi kuthi baye bafuna iinjongo zomthetho zokungabi ngumnini okanye into ebonisa oko nokuba yeyiphi na enye into egwebayo ngokuphathelele imo yomthetho. Kwezinye iimeko apho umhleli enobungqina bokuba igama linemo yobunini oku kuboniswa koko kufakiweyo kwelo gama kodwa akukho kugweba ngokuphathelele imo yomthetho yendlela awenziwe ngayo okanye izinto ezisitheleyo zalo magama.
Iimbono kunye neenkcazelo ezikhoyo ezifakwe kwibhlog ye-OxfordWords namagqabaza akuyomfuneko ukuba zibonise iimbono okanye ukuma kwe-Oxford University Press.


text:
Chapter 8
1 Ngelo xesha, utsho uYehova, aya kukhutshwa emangcwabeni abo amathambo ookumkani bakwaYuda, namathambo abathetheli bakhe, namathambo ababingeleli, namathambo abaprofeti, namathambo abemi baseYerusalem;
2 anekwe elangeni, nasenyangeni, nasemkhosini wonke wezulu, izinto ezo ababezithanda, ababezikhonza, ababezilandela, ababequqela kuzo, ababequbuda kuzo; akayi kuhlanganiswa, akayi kungcwatywa, aya kuba ngumgquba phezu kobuso bomhlaba.
3 Konyulwa ukufa phezu kobomi ngamasalela onke aseleyo kule mizalwane ineento ezimbi, ezindaweni zonke endiwagxothele kuzo amasalela; utsho uYehova wemikhosi.
4 Yithi ke kubo, Utsho uYehova ukuthi, Baya kuwa, bangavuki na? Uya kuphamba, angabuyi na umntu?
5 Kungathuba lini na ukuba aba bantu baseYerusalem baphambe ngokuphamba okungunaphakade? Babambelela engohlisweni, bengavumi ukubuya.
6 Ndabaza indlebe, ndeva, bathetha into engeyiyo; akukho bani uzohlwayayo ngeento zakhe ezimbi, athi, Yintoni na le ndiyenzileyo? Bonke bephela babuyela ekugidimeni kwabo, njengehashe lifunzela emfazweni.
7 Kanti nengwamza ezulwini iyawazi amaxesha ayo amisiweyo; nehobe nehlankomo nendwe ziligcinile ixesha lokufika kwazo; ke bona abantu bam abalazi isiko likaYehova.
8 Ningathini na ukuthi, Sizizilumko, umyalelo kaYehova unathi? Yabonani, okwenene usiba lwababhali olubuxoki luwenze wabubuxoki.
9 Zidanile izilumko, ziqhiphuke umbilini, zibanjisiwe; yabona, ziyalicekisa ilizwi likaYehova; zinobulumko bukabani na ke?
10 Ngako oko abafazi babo ndiya kubanikela kubambi, namasimi abo ndiwanikele kwabawahluthayo; ngokuba, bethabathela komncinane besa komkhulu, bonke bephela babawa bebawile; bethabathela kumprofeti besa kumbingeleli, bonke bephela benza ngobuxoki.
11 Bakuphilisa kalula ukwaphuka kwentombi yabantu bam, besithi, Luxolo, luxolo; kungekho luxolo.
12 Baya kudaniswa, ngokuba benze amasikizi; noko ke abadani nokudana, abakwazi ukuba neentloni; ngako oko baya kuwa phakathi kwabawayo, ngexesha lokubavelela kwam baya kukhubeka; utsho uYehova.
13 Ndiya kubatshayela impela, utsho uYehova; kungabikho zidiliya emdiliyeni, kungabikho makhiwane emkhiwaneni; igqabi liya kubuna; ndisuke ndimise abo baya kugqitha phezu kwabo.
14 Sihlaleleni na? Zihlanganiseni, singene emizini enqatyisiweyo, sitshabalale khona; ngokuba uYehova uThixo wethu uza kusitshabalalisa, asiseze inyongo; ngokuba sonile kuYehova.
15 Besithembe uxolo, akwabakho nto ilungileyo: besithembe ixesha lokuphiliswa, nanko ikukudandatheka.
16 Livakala livela kwaDan ithatha lamahashe abo; ngezwi lokukhonya kweembalasane zamahashe abo liyanyikima ilizwe lonke. Bayeza, bayalidla ilizwe nenzaliseko yalo, umzi nabemi bawo.
17 Ngokuba, yabonani, ndithumela phakathi kwenu iinyoka, amarhamba angenakukhafulwa, anilume; utsho uYehova.
18 Uye phi na umthuthuzeli wam esingqaleni? Inobulwelwe kum intliziyo yam.
19 Nalo ilizwi lokuzibika kwentombi yabantu bakowethu, livela ezweni elikude, lisithi, UYehova akakho na eZiyon? akakho na kuyo ukumkani wayo? Kungathuba lini na ukuba bandiqumbise ngemifanekiso yabo eqingqiweyo, ngeento ezingento zolunye uhlanga?
20 Ukuvuna kudlule, ihlobo liphelile, thina ke asikasindiswa.
21 Ngenxa yokwaphuka kwentombi yabantu bakowethu, ndaphukile; ndinezimnyama zokuzila, ndibanjwe kukumangaliswa.
22 Akukho mafutha aqholiweyo na eGiliyadi? Akukho gqirha na khona? Kutheni na ke ukuba kungabotshwa ukwaphuka kwentombi yabantu bakowethu?


text:
Chapter 42
1 Waphuma nam, waya entendelezweni engaphandle ngendlela esinga ngentla, wandisa emagumbini amalunga nendawo le iqhiwukileyo, amalunga nesakhiwo eso, akhangele entla.
2 Phambi kwecala elibude buziikubhite ezilikhulu, elimnyango ungasentla, ububanzi baba ziikubhite ezimashumi mahlanu.
3 Malunga neekubhite ezimashumi mabini zentendelezo engaphakathi, malunga nombekelelo wamatye osentendelezweni engaphandle, yaba yigalari isinge egalarini eludidini lwesithathu.
4 Phambi kwamagumbi kwakukho indawo yokuhamba, ububanzi bayo buziikubhite ezilishumi; kukho indlela eziikubhite zilikhulu, ebheka phakathi; iminyango yazo ke ibheka ngentla.
5 Ke amagumbi aphezulu ebemafuphi kunawaphantsi, kunaphakathi esakhiweni; ngokuba iigalari zawadlela.
6 Ngokuba ebendidi ntathu wona, engenazintsika, njengokuba iintendelezo zineentsika: ngenxa yoko kwarhoxiswa kwala angaphantsi kwanala aphakathi esikhundleni sawo.
7 Ke udonga olwalungaphandle, lulungelelene namagumbi, lwasinga entendelezweni engaphandle phambi kwamagumbi la; ubude balo babuziikubhite ezimashumi mahlanu.
8 Ngokuba ubude bamagumbi entendelezo engaphandle baba ziikubhite ezimashumi mahlanu; kodwa ke phambi kwetempile baba ziikubhite ezilikhulu.
9 Ngaphantsi kwala magumbi, ukungena bekuvelwa ngasempumalanga ekuyiweni kuwo, kuvelwa entendelezweni engaphandle.
10 Ebubanzini bodonga lwentendelezo, kusingise empumalanga, phambi kwendawo eqhiwukileyo naphambi kwesakhiwo, bekukho amagumbi.
11 Ayenendlela phambi kwawo, ebonakala enjengamagumbi asingise entla; ngobude bawo, aba njalo nangobubanzi bawo, aba njalo nangokuphuma kwawo konke, aba njalo nangamasiko awo.
12 Njengoko injalo iminyango yawo lawo, injalo neminyango yamagumbi abe ekhangele ngezantsi; kwakukho umnyango emantloko endlela, endlela emalunga nodonga olulungelelene namagumbi la, endlela evela ngasempumalanga ekuyiweni kuwo.
13 Wathi kum, Amagumbi angasentla namagumbi angasezantsi, aphambi kwendawo eqhiwukileyo, wona ngamagumbi angcwele, apho ababingeleli abasondelayo kuYehova baya kudlela khona ezona nto zingcwele; apho baya kuzibeka khona ezona nto zingcwele, umnikelo wokudla, nedini lesono, neletyala; ngokuba le ndawo ingcwele.
14 Bakungena ababingeleli, mabangaphumi engcweleni, baye entendelezweni engaphandle; bozibeka apho iingubo zabo, abalungiselela benazo, ngokuba zingcwele; mabambathe ngubo zimbi, basondele ke kokwabantu.
15 Wathi ke akugqiba ukuyilinganisa indlu ephakathi, waphuma nam, wasingisa ngendlela yesango elibheke empumalanga, walinganisa khona, wajikeleza ngeenxa zonke.
16 Walinganisa icala lasempumalanga ngengcongolo yokulinganisa; yaziingcongolo ezimakhulu mahlanu ngengcongolo yokulinganisa, ngeenxa zonke.
17 Walinganisa icala langasentla; yaziingcongolo ezimakhulu mahlanu ngengcongolo yokulinganisa, ngeenxa zonke.
18 Kwicala langasezantsi walinganisa amakhulu amahlanu eengcongolo, ngengcongolo yokulinganisa.
19 Wajikela ecaleni langasentshonalanga, walinganisa amakhulu amahlanu eengcongolo, ngengcongolo yokulinganisa.
20 Ngamacala omane wayilinganisa. Inodonga olujikelezileyo ngeenxa zonke; ubude bangamakhulu amahlanu, nobubanzi bangamakhulu amahlanu, ukuze kwahlulwe phakathi kokungcwele nokuhlambeleyo.


text:
AMAPHEPHA ONOKUBHALA KUWO
Ukubeka Imida
Iphepha onokubhala kulo lokukunceda uphephe ukwenza izinto eziza kubangela ukuba umntu wesini esahlukileyo acinge ukuba uyamthanda.
Okungakumbi
Indlela Yokuyekisa Umntu Okuhluphayo Kwi-intanethi
Eli phepha unokubhala kulo liza kukunceda ubone imiphumo emihle nemibi kwizinto onokuzenza lize likuncede ucinge nangezinto onokuzenza ukuze uyekise umntu okuhluphayo.
Ukuyisebenzisa Kakuhle Imali Yakho
Sebenzisa eli phepha unokubhala kulo ukuze ubone izinto ozidingayo nongazidingiyo nendlela ezingena ngayo kwibhajethi yakho.
Funa Umntu Oza Kufana Naye
Eli phepha unokubhala kulo lingakunceda umkhethe kakuhle umntu ofuna ukufana naye.
AMAPHEPHA ONOKUBHALA KUWO


text:
ISIFUNDO 73
UYohane Ulungisa Indlela
Unyana kaZekariya noElizabhete, uYohane, waba ngumprofeti ukukhula kwakhe. UYehova wasebenzisa uYohane ukuze afundise abantu ukuba uMesiya uyeza. Kunokuba afundise kwizindlu zesikhungu okanye ezidolophini, wayeshumayela entlango. Abantu babesuka eYerusalem nakwaYuda ukuze baze kufunda kuye. Wabafundisa ukuba xa befuna ukwenza ukuthanda kukaThixo, bamele bayeke ukwenza izinto ezimbi. Emva kokuba bemamele intshumayelo kaYohane, abaninzi baguquka kwizono zabo waza uYohane wababhaptiza kuMlambo IYordan.
UYohane wayengenazinto. Wayenxiba iimpahla ezenziwe ngoboya benkamela, esitya iintethe nobusi. Abantu babenomdla wokwazi ukuba ungumntu onjani. AbaFarisi nabaSadusi ababenekratshi, nabo beza kumbona. UYohane wathi kubo: ‘Kufuneka nitshintshe iindlela zenu, niguquke. Sanukucinga ukuba nahlukile kwabanye abantu kuba nisithi ningabantwana baka-Abraham. Loo nto ayithethi kuthi ningabantwana bakaThixo.’
Abantu abaninzi bambuza: ‘Kufuneka senze ntoni ukuze sithandwe nguThixo?’ Wathi: ‘Ukuba uneedyasi ezimbini, enye yiphe umntu oyidingayo.’ Uyazi ukuba kwakutheni ukuze atsho? Wayefuna abalandeli bakhe bazi ukuba ukuze bathandwe nguThixo, kufuneka babathande abantu.
UYohane wathi kubantu abaqokelela irhafu: ‘Nyanisekani ebantwini, ningabaqhathi.’ Kumajoni wathi: ‘Sanukuvuma ukunyotywa okanye nixoke.’
Ababingeleli nabaLevi nabo bambuza besithi: ‘Ungubani? Bonke abantu bafuna ukwazi.’ UYohane wathi: ‘Ndililizwi elivakala entlango, elibangela ukuba abantu basondele kuYehova, njengokuba watshoyo uIsaya.’
Abantu babezithanda izinto ababezifundiswa nguYohane. Abanye babecinga ukuba nguMesiya. Wathi kubo: ‘Oyena mkhulu kunam uyeza. Andifanelekanga nokumkhulula iimbadada ezi. Mna ndibhaptiza ngamanzi, kodwa yena uza kubhaptiza ngomoya oyingcwele.’
“Lo mntu wezela ubungqina, ukuze anikele ubungqina ngalo ukhanyiso, ukuze abantu bazo zonke iintlobo bakholwe ngaye.”—Yohane 1:7


text:
I-Encryption
I-Encryption ivumela ulwazi ukuba lufihlakale ukuze lungabinakufundwa ngaphandle kokuba kube kukho isitshixo esaziwayo sokuyivula (esinje nge-password). Oku ke kwenziwa ngekhowudi eyimfihlelo okanye nge-cypher. ulwazi olufihliweyo kuthiwa lu- encrypted.
I-Decryption yindlela yokuguqula ulwazi olu-encrypted ulubuyisela kwi-plaintext. Le ke yindlela e-decrypted. Isifundo se-ncryption sibizwa ngokuba yi-cryptography. I-Cryptanalysis ingenziwa ngesandla ukuba i-cypher ilula. Ii-cyphers ezinkulu nezinobunzima zifuna ikhompyutha ukuze zikhangele izitshixo ezinokufumaneka. I-Decryption licandelo lenzululwazi yekhompyutha ne-mathematika ejonga ukuba zinzima kangakanani na ukuba zingade zophule i-cypher.
IMIZEKELO[tshintsha | edit source]
Uhlobo olulula lwamagama e-ncryption y- iROT13. kwi-ROT13, oonobumba lngokulandelelana kwabo baguqu-guqulwa betshintsisana ngohlobo olunye nolulula. Umzekelo, u-A uguqukela ku-N, u-B uguqukela ku-O, u-C uguqukela ku-P, njalo njalo. Unobumba ngamnye u-"rotated" kwisithuba esili-13. Ukusebenzisa i-ROT13 cipher, the words Simple English Wikipedia becomes Fvzcyr Ratyvfu Jvxvcrqvn. I-ROT13 cipher ilula kakhulu ukuba i-decrypt. Kuba bangama-26 oonobumba besiNgesi ngokulandelelana, kuba unobumba ngamnye u-rotated kanibini ngoonobumba abali-13 qho ngexesha. Oyena nobumba wokuqala uzakufumaneka. Ukusebenzisa i-ROT13 cipher okwesibini kubuyisa umbhalo wokuqala. Xa wayethetha nomkhosi wakhe, uJulius Caesar ngamanye amaxesha wayesebenzisa into eyaziwa ngokuba yi-Caesar cipher namhlanje. Le-cipher isebenza ngokususa oonobumba kwiindawo abakuzo: unobumba ngamnye ujikeleziswa kwiindawo ezi-3.
Iintlobo ezininzi ze-encryption zenziwe zanobunzima ukuze i-cryptanalysis ibenobunzima. Ezinye zenzelwe amagama kuphela. Ezinye zenzelwe ii-files ze-khompyutha e-binary ezifana nemifanekiso kunye nee-ngoma. Namhlanje, abantu abaninzi basebenzisa inkqubo ye-asymmetric encryption ebizwa ngokuba yi-RSA. Nayiphi na i-file yekhompyutha inga ba-encrypted nge-RSA. i-AES yi-symmetric algorithm exhaphakileyo.
I-One-time pad[tshintsha | edit source]
Inkoliso yeentlobo ze-encryption zisenokwenziwa iintanda ngokwe-thiyori. Utshaba lungakwazi uku-decrypt-ha umyalezo ngoku kanye lingayaziyo i-password, ukuba lukrele-krele ngokwemathematika, ngeekhompyutha ezinamandla kwakunye nexesha elininzi. I-one-time pad ibalulekile kuba, ukuba isetyenziswa ngendlela eyiyo, ayinakuqhekeka. Mithathu imigaqo emayilandelwe:
- Isitshixo esiyimfihlo (i-password) masibe side kanye oku komyalezo oyimfihlo; ukuba umyalezo unoonobumba abanama-20, nesitshixo masibe noonobumba abangama-20 ubuncinane.
- Isitshixo esiyimfihlo masingenziwa ngesicwangciso (umz. KQBWLDA...)
- Isitshixo esiyimfihlelo masisetyenziswe kube kanye kuphela. Xa kuthunyelwa imiyalezo emibini nangaphezulu, makusetyenziswe izitshixo ezahlukeneyo kumyalezo ngamnye.
Ukuba le mithetho mithathu iyathotyelwa, kuyakubanzima ukufunda imiyalezo eyimfihlelo xa ungasazi isitshixo esiyimfihlelo. Ngenxa yesi sizathu, ngexesha lemfazwe ye-Cold War, iindawo zoonozakuzaku nezemikhosi emikhulu zazisoloko zisebenzisa i-one-time pads ukuze ziqhagamshelane ekhusini incoko phakathi kwabo kunye noorhulumente ingabinakunqakula bani. Babeneencwana zabo (''pads'') ezazizaliswe ziileta ezazizifikela nje ngaphandle kokucwangciswa kwazo nangaphandle kwesicwangciso sokuba makufike zibengaphi na. Ikhasi ngalinye kwezi ncwadana lalinokusetyenziswa kube kanye kuphela: Yhiyo le nto ibizwa ngokuba yi-"one-time pad".
I-Encryption kwi-Intanethi[tshintsha | edit source]
I-Encryption ihlala isetyenziswa kwi-Intanethi, njengoko ii-web sites ezininzi ziyisebenzisa ukukhusela nawuphi na umgosi oyimfihlo. Kwi-Intanethi, ziliqela ii-protocols ze-encryption ezisetyenziswayo, ezifana ne-Secure Sockets Layer (SSL), i-IPsec, kunye ne-SSH. Zisebenzisa inkqubo ye-RSA encryption system kunye nezinye. I-protocol ye-web browsing ekhuselweyo ibizwa ngokuba yi-HTTPS. I-URL encryption isebenzisa i-MD5 Algorithm ubukhulu becala. Iintlobo-ntlobo ze-algorithms zisetyenziswa kwimakethe ye-intanethi, kuxhomekeke ekubeni zifunwa kangakanani na.
Amaphepha anxulumene nala[tshintsha | edit source]
- FreeOTFE - Disk encryption
- Pretty Good Privacy (PGP) - Email encryption
- PuTTY - SSH encryption


text:
Namhlanje yenye zawo ezingqongileyo umdla tithekiniki ngcono Kväcklingssjön e Holm kwi 14:00. Kukho ezizezi ucinge ngephonografi Olovs ukulungele phemba Medelpads kwaye mhlawumbi kuphela ukulungele ukuqalisa wamalahle weziko Sweden kaThixo! Yaba kunyaka ophelileyo ukuba ucinge ngephonografi Olov Ytterbom ubudala kwaye izilumko Östbyn waqala ngeprojekthi yakhe – Ukwenza eyakho wamalahle weziko yakho. Ngoku, oko ekugqibeleni lugqityiwe kwaye Sven-Olov iye yabangela ukuba indlu enguronta ehlathini, ukuba zikugcine xa uyibhala iinqanawa namhlanje. Yindawo kakhulu imini. Zisa ingobozi yakho nepikiniki, ukuhlangabezana Svenolov kwaye ufumane incasa imbali.
Kolmilor wenza ukunciphisa ukuvelisa wamalahle esibe iimpiliso. Ngu mpilo ukutshiswa awukho beenkuni, ivalwe kuquka nespruce kunye namalahle umhlaba yakheke. Kusiza ukugcina ukutshiswa eliphakathi, ukuze Milan bungasifumani umlilo uye uqhume. Into kwenzeka iinzame efanayo kwiminyaka embalwa edlulileyo e Sula.
Fumana Kväcklingssjön
Vula i Lillsjön e Östbyn. Emva koko Kwathi Lillsjön iikhilomitha ezimbalwa, ukuze ufumane iziko lokutshisa thina Kväcklingssjöns sokwenza.
Map link apha.


text:
1
Wathetha uYehova kuMoses nakuAron, esithi,
2
Thethani koonyana bakaSirayeli, nithi kubo, Indoda ngendoda, xa ithe yanobhobhozo oluphuma enyameni yayo, iyinqambi ngobhobhozo lwayo olo.
3
Boba bobu ubunqambi bayo ekubhobhozeni kwayo; nokuba inyama yayo iyachiza ukubhobhoza kwayo, nokuba inyama iyakuvingca ukubhobhoza kwayo, bubunqambi bayo obo.
4
Sonke isilili alala kuso lowo ubhobhozayo soba yinqambi, nempahla yonke ahlala kuyo yoba yinqambi.
5
Indoda esukuba isichukumisa isilili salowo, yozihlamba iingubo zayo, ihlambe emanzini, ibe yinqambi, ihlwise.
6
Lowo uhlala phezu kwempahla abehleli kuyo obhobhozayo, wozihlamba iingubo zakhe, ahlambe emanzini, abe yinqambi, ahlwise.
7
Lowo uwuchukumisayo umzimba wobhobhozayo, wozihlamba iingubo zakhe, ahlambe emanzini, abe yinqambi, ahlwise.
8
Xa athe obhobhozayo wamtshicela ohlambulukileyo, wozihlamba iingubo zakhe, ahlambe emanzini, abe yinqambi, ahlwise.
9
Zonke iinqwelo asukuba ekhwela kuzo obhobhozayo zoba ziinqambi.
10
Bonke abo bachukumisa nantoni ibiphantsi kwakhe, boba ziinqambi, bahlwise; lowo uyithwalayo, wozihlamba iingubo zakhe, ahlambe emanzini, abe yinqambi, ahlwise.
11
Bonke abasukuba bemchukumisa obhobhozayo, bangazigaleli amanzi izandla zabo, bozihlamba iingubo zabo, bahlambe emanzini, babe ziinqambi, bahlwise.
12
Impahla yomdongwe abeyichukumisile obhobhozayo yoqhekezwa; yonke impahla yomthi yoxukuxwa ngamanzi.
13
Xa athe wahlambuluka obhobhozayo ekubhobhozeni kwakhe, wozibalela imihla esixhenxe yokuhlanjululwa kwakhe, azihlambe iingubo zakhe, awuhlambe umzimba wakhe emanzini aphilileyo; wohlambuluka ke.
14
Ngomhla wesibhozo wozithabathela amahobe amabini, nokuba ngamagobo amabini evukuthu, eze phambi koYehova emnyango wentente yokuhlangana, awanike umbingeleli;
15
awanikele umbingeleli, elinye libe lidini lesono, elinye libe lidini elinyukayo; umbingeleli amcamagushele phambi koYehova ngenxa yokubhobhoza kwakhe.
16
Indoda xa ithe yancola, yowuhlamba wonke umzimba wayo emanzini, ibe yinqambi, ihlwise.
17
Neengubo zonke, nezikhumba zonke ezinoncolo, zohlanjwa ngamanzi, zibe ziinqambi, zihlwise.
18
Ke umfazi ethe indoda yamlala, bohlamba ngamanzi, babe ziinqambi bahlwise bobabini.
19
Umfazi xa athe wampompoza, kwaba ligazi ukumpompoza kwakhe enyameni yakhe, woba sekungcoleni kwakhe imihla esixhenxe; bonke abo bamchukumisayo boba ziinqambi, bahlwise.
20
Yonke into asukuba elala phezu kwayo ekungcoleni kwakhe, yoba yinqambi; nento yonke asukuba ehlala phezu kwayo, yoba yinqambi.
21
Bonke abo bachukumisa isilili sakhe bozihlamba iingubo zabo, bahlambe emanzini, babe ziinqambi, bahlwise.
22
Bonke abo bachukumisa nantoni yempahla ahlala phezu kwayo, bozihlamba iingubo zabo, bahlambe emanzini, babe ziinqambi, bahlwise.
23
Nokuba lisesililini, nokuba lisempahleni ahlala kuyo, ekulichukumiseni kwabo boba ziinqambi, bahlwise.
24
Ukuba indoda ithe yalala naye, kwafikelela kuyo ukungcola kwakhe, yoba yinqambi imihla esixhenxe, nesilili sonke elele kuso soba yinqambi.
25
Umfazi xa athe wampompoza ukumpompoza kwegazi lakhe imihla emininzi, ingelilo ixesha lokungcola kwakhe, naxa lithe lampompoza ngaphezu kwelokungcola kwakhe: yonke imihla yokumpompoza kobunqambi bakhe yoba njengemihla yokungcola kwakhe, abe yinqambi yena.
26
Zonke izilili athe walala kuzo, yonke imihla yokumpompoza kwakhe, zoba njengesilili sokungcola kwakhe kuye; zonke iimpahla athe wahlala kuzo, zoba ziinqambi njengobunqambi bokungcola kwakhe.
27
Bonke abo bazichukumisayo ezo nto, boba ziinqambi; bazihlambe iingubo zabo, bahlambe emanzini, babe ziinqambi, bahlwise.
28
Ukuba uthe wahlambuluka ekumpompozeni kwakhe, wozibalela imihla esixhenxe emveni koko, ahlambuluke ke;
29
ngomhla wesibhozo azithabathele amahobe amabini, nokuba ngamagobo amabini evukuthu, awazise kumbingeleli emnyango wentente yokuhlangana,
30
awanikele umbingeleli, elinye libe lidini lesono, elinye libe lidini elinyukayo. Umbingeleli womcamagushela phambi koYehova ngenxa yokumpompoza kobunqambi bakhe.
31
Nize nibakhwelelise ke oonyana bakaSirayeli ebunqambini babo; bangafeli ebunqambini babo, ngokuwenza inqambi umnquba wam ophakathi kwabo.
32
Nguwo lowo umyalelo walowo ubhobhozayo, nowoncolayo waba yinqambi ngaloo nto;
33
nowalowo unomzi wokungcola kwakhe, nowalowo umpompoza ukumpompoza kwakhe, nokuba yindoda, nokuba ngumfazi, nokuba yindoda elele nomfazi oyinqambi.


text:
INDLELA YOKUPHILA YAMAKRISTU
Izikhumbuzo Zendibano
Njengakwezinye izihlandlo, sifuna ukukhokelwa luthando ngoThixo nommelwane ebudeni bexesha lendibano. (Mat 22:37-39) Uthando luchazwa ngolu hlobo kweyoku-1 yabaseKorinte 13:4-8: “Uthando luzeka kade umsindo yaye lunobubele. . . . aluziphathi ngokungandilisekanga, alufuni ezalo izilangazelelo, alucaphuki. . . . Uthando aluze lutshitshe.” Njengoko ubukele ividiyo ethi, Izikhumbuzo Zendibano, cinga ngeendlela onokubonisa ngazo uthando kwabanye endibanweni.
INDLELA ESINOKUBONISA NGAYO UTHANDO . . .
xa sigcinela abanye izitulo.
xa umculo sele uza kuqala.
kwiindawo esifikela kuzo kwisixeko esinendibano.
ngokuba ngamatsha-ntliziyo ukuze sincede.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 Ke kaloku umKanan ukumkani waseAradi,+ owayehleli eNegebhi,+ weva ukuba uSirayeli wayesiza ngendlela yaseAtarim, walwa noSirayeli waza abanye wabathabatha njengabathinjwa.
2 Ngoko uSirayeli wenza isibhambathiso kuYehova wathi:+ “Ukuba uthe wasinikela inene esi sizwana esandleni sam, nam ngokuqinisekileyo ndiya kuzitshabalalisa+ izixeko zaso.”
3 Waliphulaphula uYehova ilizwi likaSirayeli waza wawanikela amaKanan kuye; bawatshabalalisa wona nezixeko zawo. Ngoko ke balibiza igama laloo ndawo ngokuthi yiHorma.+
4 Ekundulukeni kwabo eNtabeni yeHore+ ngendlela yoLwandle Olubomvu ukuba bajikeleze ilizwe lakwaEdom,+ wadinwa umphefumlo wabantu ngenxa yendlela leyo.
5 Baza bathetha abantu nxamnye noThixo+ noMoses bathi:+ “Yini na ukuba nisinyuse eYiputa ukuba size kufela entlango?+ Ngokuba akukho sonka namanzi apha,+ yaye umphefumlo wethu uyasenyanya esi sonka sinkatshunkatshu.”+
6 Ngoko uYehova wathumela iinyoka ezinobuhlungu+ ebantwini, zabaluma abantu, kwafa abantu abaninzi bakwaSirayeli.+
7 Ekugqibeleni beza abantu kuMoses bathi: “Sonile,+ ngokuba sithethe nxamnye noYehova nangawe. Sithethelele kuYehova ukuba azishenxise ezi nyoka kuthi.”+ Waza uMoses wabathethelela abantu.+
8 Wathi uYehova kuMoses: “Zenzele inyoka ebumlilorha uze uyixhome esibondeni njengomqondiso. Uya kuthi nabani na olunyiweyo, akukhangela kuyo, aphile.”+
9 Wayenza ke uMoses ngoko nangoko inyoka leyo yobhedu+ waza wayixhoma esibondeni njengomqondiso;+ yaye bekusithi akulunywa yinyoka umntu aze ondele+ kwinyoka leyo yobhedu, atsho aphile.+
10 Emva koko banduluka oonyana bakaSirayeli baya kumisa iinkampu eObhoti.+
11 Banduluka eObhoti baya kumisa iinkampu eIye-abharim,+ entlango ephambi kwelakwaMowabhi, ngasekuphumeni kwelanga.
12 Ukusuka apho banduluka baya kumisa iinkampu entlanjeni yaseZerede.+
13 Ukusuka apho banduluka baya kumisa iinkampu kummandla waseArnon,+ esentlango esusela emdeni wama-Amori; kuba iArnon ngumda wakwaMowabhi, phakathi kukaMowabhi nama-Amori.
14 Kungenxa yoko le nto kuthiwa encwadini yeeMfazwe zikaYehova:
“IVahebhi eseSufa neentlambo zaseArnon,
15 namachweba eentlambo, ezithi xhaxhe ngeAri,+ zayame umda wakwaMowabhi.”
16 Banduluka apho baya eBhere.+ Eli lelo qula wathi ngalo uYehova kuMoses: “Hlanganisa abantu, ndibanike amanzi.”+
17 Ngelo xesha uSirayeli wavuma le ngoma:+“Mpompoza, qula! Sabelani kulo, nina bantu!
18 Kwiqula elimbiwe ziinkosana. Lagrunjwa zizidwangube zabantu,Ngomsimelelo womyaleli,+ ngeentonga zabo.”
Ukusuka entlango baya eMatana.
19 Ukusuka eMatana baya eNahaliyeli, ukusuka eNahaliyeli baya eBhamoti.+
20 Ukusuka eBhamoti baya entlanjeni esemhlabeni wakwaMowabhi,+ encotsheni yePisga,+ evelele iYeshimon.+
21 USirayeli wathumela abathunywa kuSihon+ ukumkani wama-Amori, esithi:
22 “Ndivumele ndidlule ezweni lakho. Asiyi kuphambukela emasimini okanye esidiliyeni. Asiyi kusela manzi equleni. Siya kuhamba ngendlela yokumkani de sidlule kummandla wakho.”+
23 USihon akamvumelanga uSirayeli ukuba adlule kummandla wakhe,+ kodwa uSihon wabahlanganisa bonke abantu bakhe waphuma waya kumhlangabeza uSirayeli entlango, wafika eYahatsa+ walwa noSirayeli.
24 Ngoko ke uSirayeli wamxabela ngohlangothi lwekrele+ waza walihlutha ilizwe lakhe+ ukususela eArnon+ kuse eYabhoki,+ kufuphi noonyana baka-Amoni; ngokuba iYazere+ ingumda woonyana baka-Amoni.+
25 Ngoko uSirayeli wazithabatha zonke ezi zixeko, waza wahlala uSirayeli ezixekweni zonke zama-Amori,+ eHeshbhon+ nakwiidolophu zonke eziphantsi kwayo.
26 Kuba iHeshbhon yayisisixeko sikaSihon.+ Wayengukumkani wama-Amori,+ yaye nguye owalwa nokumkani wakwaMowabhi ngaphambili waza walithabatha lonke ilizwe lakhe esandleni sakhe kwesa eArnon.+
27 Kungenxa yoko le nto zazidla ngokuthi iimbongi:
“Yizani eHeshbhon.Masakhiwe, simiswe ngokuqinileyo isixeko sakwaSihon.
28 Ngokuba kuphume umlilo eHeshbhon,+ idangatye kwidolophu yakwaSihon.Uyidlile iAri+ yakwaMowabhi, abanini beendawo eziphakamileyo zaseArnon.
29 Yeha wena Mowabhi! Niya kutshabalala ngokuqinisekileyo, nina bantu bakwaKemoshe!+Baya kusaba oonyana bakhe, zithinjwe iintombi zakhe nguSihon, ukumkani wama-Amori.
30 Ngoko ke masibatole.Ngokuqinisekileyo iya kutshabalala iHeshbhon kuse eDibhon,+Namabhinqa ayo ukusa eNofa, kwanamadoda ayo ukusa eMedebha.”+
31 Wahlala uSirayeli ezweni lama-Amori.+
32 Wathumela abathile uMoses ukuba baye kuhlola iYazere.+ Ngoko bazithimba iidolophu eziphantsi kwayo baza bawahlutha ilizwe lawo ama-Amori awayelapho.+
33 Emva koko bajika banyuka ngendlela yaseBhashan.+ Waphuma uOgi+ ukumkani waseBhashan waya kubahlangabeza, yena nabantu bakhe bonke, esiya kulwa idabi nabo e-Edreyi.+
34 Wathi ke ngoku uYehova kuMoses: “Musa ukumoyika,+ ngokuba ndiya kumnikela esandleni sakho nabantu bakhe bonke nelizwe lakhe;+ yaye uze wenze kuye kanye njengoko wenzayo kuSihon, ukumkani wama-Amori, owayehlala eHeshbhon.”+
35 Ngoko ke bamxabela yena noonyana bakhe nabantu bakhe bonke, kwada akwasala usindileyo;+ balidla ilifa ilizwe lakhe.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Numeri 21
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg